กินยาคุมแบบ28 เม็ด เมนมาล่าสุดวันที่21 ธค.64 หลังจากนั้นกินไม่ค่อยตรงเวลา หลังวันที่ 1 มค 65 ก็เริ่มกินตรงเวลา ซึ่งกินทุกวัน ไม่เคยขาด มีเพศสัมพันธ์แบบหลั่งใน ยาคุมแผงเก่าหมดเริ่มแผงใหม่เเล้วในวันที่18 ที่ผ่านมา (เมนควรจะมา) เเต่มาวันที่ 21 มค 65 เมนยังไม่มา เลยลองตรวจครรภ์ภายใน 5 นาทีเเรกไม่ขึ้นสองขีด เเต่ทิ้งไว้นาน กลับขึ้นสองขีดโดยที่อีกขีดนึงจางๆ อยากสอบถามว่าที่ประจำเดือนขาดแบบนี้ตั้งครรภ์หรือเกิดขึ้นจากสาเหตุไรได้บ้างครับ
สวัสดีค่ะ หากตั้งแต่วันที่ 1 ม.ค. ได้ทานยาคุมกำเนิดตรงเวลา และทานทุกวัน ไม่มีวันที่ลืมทานยา ยาคุมกำเนิดก็จะช่วยป้องกันการตั้งครรภ์ได้มากกว่า 99%แต่หากทานยาคุมจนครบ 28 เม็ดแล้ว ยังไม่มีประจำเดือนมา แต่ได้ตรวจหาการตั้งครรภ์ แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ส่วนการที่เมื่อตั้งแผ่นทดสอบหลังจากที่ทดสอบไปแล้วนานเกิน 5 นาที แล้วพบขึ้นขีดที่ 2 จางๆ ไม่ถือเป็นผลบวก เพราะอาจเกิดจากรอยระเหยของปัสสาวะได้ อย่างไรก็ตาม หากไม่มั่นใจ อาจลองตรวจซ้ำดูอีกครั้ง โดยให้อ่านผลภายในไม่เกิน 5 นาทีหลังทดสอบค่ะ หากยังคงพบขึ้น 1 ขีด ก็แสดงว่าไม่มีการตั้งครรภ์เกิดขึ้น ส่วนการที่ประจำเดือนไม่มา อาจเกิดจากผลของฮอร์โมนจากยา ที่ไปทำให้เยื่อบุโพรงมดบางลง จึงไม่มีประจำเดือนมาได้ ซึ่งไม่ได้อันตรายอะไร สามารถทานยาคุมต่อไปได้ค่ะ